ועדת הפנים ואיכות הסביבה, כנסת 17, פרוטוקול מספר 221, 2007-10-09 12:00

אופיר פינס-פז: אני מתכבד לפתוח את ישיבת ועדת הפנים והגנת הסביבה בנושא הצעת חוק שמירת הסביבה החופית (תיקון-מפרץ אילת), הכנה לקריאה שנייה ושלישית.

אופיר פינס-פז: יש לנו הצעת נוסח, ורד בבקשה.

ורד קירו- זילברמן: הצעת חוק שמירת הסביבה החופית (תיקון) (מפרץ אילת), התשס"ז – 2007 תיקון סעיף 2.

ורד קירו- זילברמן: בחוק שמירת הסביבה החופית, התשס"ד-2004 בסעיף 2- בהגדרה "יום התחילה", בסופה יבוא " ולעניין ים סוף – יום תחילתו של חוק שמירת הסביבה החופית (תיקון) התשס"ח-2006".

ורד קירו- זילברמן: בהגדרה "נמל" בסופה יבוא "וכן נמל אילת כמשמעותו בפקודה האמורה, בתחום שיועד לו בתכנית".

ורד קירו- זילברמן: בהגדרה "סביבה חופית" בכל מקום, אחרי "הים התיכון " יבוא "או מקו החוף של ים סוף, לפי העניין".

ורד קירו- זילברמן: בהגדרה " קו החוף", אחרי " הים התיכון" יבוא " או לאורף חופי ים סוף, לפי העניין".

ורד קירו- זילברמן: בהגדרה "תחום חוף הים" אחרי המילים " וכן התחום שיימדד מקו החוף לכיוון הים " יבוא " לעניין הים התיכון -" ובסופו יבוא " ולעניין ים סוף - עד סוף מימי החופין".

ורד קירו- זילברמן: תיקון חוק התכנון בחוק התכנון והבניה התשכ"ה-1965 בסעיף 1 בהגדרה ,סביבה חופית", בכל מקום, אחרי "הים התיכון" יבוא "או מקו החוף של ים סוף, לפי העניין".

ורד קירו- זילברמן: בתוספת השנייה – בסעיף 1 – בהגדרה "קו החוף", אחרי "הים התכיון" יבוא "או לאורך חופי ים סוף".

ורד קירו- זילברמן: בהגדרה "תחום חוף הים" אחרי המילים "וכן התחום שיימדד מקו החוף לכיוון הים יבוא "לעניין הים התיכון –" ובסופו יבוא "ולעניין ים סוף – עד סוף מימי החופין".

ורד קירו- זילברמן: בסעיף 11 אחרי המילים "ערב תחילת תיקון 69 יבוא "ולעניין ים סוף – ערב תחילתו של חוק שמירת הסביבה החופית (תיקון), התשס"ח-2007.

אופיר פינס-פז: חבר הכנסת חנין בבקשה.

דב חנין: הנוסח הוא נוסח טוב, אני מודה לצוות המשפטי של הוועדה שעשה עבודה רצינית על הנוסח.

דב חנין: אני אשמח לשמוע הערות.

אופיר פינס-פז: משרד הפנים בבקשה.

אילנה שפרן: זה נעשה בתיאום אתנו.

אופיר פינס-פז: המשרד להגנת הסביבה.

ליאורה עופרי: אין הערות.

אופיר פינס-פז: משרד האוצר?

גלית פלצור: אין הערות.

אופיר פינס-פז: משרד התחבורה?

סיגלית ברקאי: אנחנו מתנגדים לניסוח סעיף 1(2).

סיגלית ברקאי: ההערה הזו הייתה לפי דרישה שלנו, כפי שנעשה בשאר הנמלים ביקשנו לעשות החרגה של הנמל ואנחנו מבקשים שזה יישאר רק לפי המשמעות שלו בפקודה ולא לפי התכנית.

סיגלית ברקאי: התכנית לא כוללת עוד שטחים שהם לשימוש נמלי.

אופיר פינס-פז: מה זה משנה לך?

סיגלית ברקאי: התכנית הזו היא תכנית לפי תמ"א, ההחרגה הזו נעשתה במיוחד לגבי מעבר חופשי בשטח.

סיגלית ברקאי: ברגע שיש שטח כמו קצ"א , בתכנית הוא לא מיועד כשטח נמל.

אהרון זיסו: תחום נמל אילת הוא על פי הכרזת הנמל.

אהרון זיסו: הכרזת הנמל בתקנות משנת 57 או משהו כזה, יש תמ"א 13 משנת 2003 שפחות או יותר מתעלמת מתחום הנמל.

אהרון זיסו: חלק משטחי הנמל בהכרזה והיא מסבה אותם לייעודים אחרים.

אילנה שפרן: היא לא מתעלמת היא קובעת ייעודים.

אופיר פינס-פז: אני מקווה שאדוני יודע מה זה תמ"א.

אופיר פינס-פז: תמ"א זה כמו חוק.

אופיר פינס-פז: הכרזת הנמל פחותה בעוצמתה מתמ"א.

אופיר פינס-פז: אני לא מתווכח אני רק מציין מהם הכללים שעל פיהם עובדת מדינת ישראל.

אופיר פינס-פז: משרד התחבורה מיוצג במועצה הארצית לתכנון ובניה, ששם נקבעת התמ"א, אתם לא צריכים להביא את זה לכנסת, אלה דברים שצריך לסכם אותם בממשלה.

אופיר פינס-פז: אם התמ"א קבעה גבולות יותר מצומצמים לנמל, אז הוא קבע גבולות מצומצמים יותר לנמל.

אהרון זיסו: אני לא מדבר על גבולות מצומצמים יותר, אני מדבר על גבולות שבתוך תחום הנמל.

אופיר פינס-פז: שאין עליהם ויכוח בין המשרדים.

אהרון זיסו: מתוך איחוד נמלי לא ניתן לעשות מעבר חופשי לציבור כי זה מקום שיש בו מספנה.

אופיר פינס-פז: בסדר, אז מה הבעיה?

אופיר פינס-פז: למה זה קשור לחוק?

סיגלית ברקאי: כי בתכנית היא לא מסומנת כשטח נמל.

אהרון זיסו: כי מה שמדובר בתכנית אז איפה שהמספנה למשל מופיע שיט וקיט ולא יכול להיות שיט וקיט במספנה.

אופיר פינס-פז: למה זה מענייננו?

סיגלית ברקאי: ברגע שאתה מחריג את זה, זה מקנה מעבר חופשי לאנשים.

אופיר פינס-פז: איפה אני מחריג את זה?

סיגלית ברקאי: ההגדרה של נמל נועדה לבצע החרגה של המעבר החופשי בסביבה החופית.

סיגלית ברקאי: זה בסעיף 5(ג) לחוק.

אהרון זיסו: סעיף 5(ג) לחוק מחריג את הנמל ממעבר חופשי, כמו בים תיכון.

אהרון זיסו: כמו בשאר הנמלים.

אופיר פינס-פז: על מה בעצם הויכוח?

אופיר פינס-פז: אם אנחנו עוזבים את הפורמליסטיקה, החוק מציע שהכללים שנהוגים בים התיכון, בכל מה שקשור לבניה בסמוך לחוף יחולו גם בים סוף.

אופיר פינס-פז: מה ההחרגה אומרת באופן מעשי על הבניה ליד החוף?

סיגלית ברקאי: הסעיף הזה ספציפית לא מדבר על הבניה.

אופיר פינס-פז: אבל החוק מדבר על הבניה ליד החוף.

אהרון זיסו: לא רק, הוא מדבר על תכנית מעבר חופי לציבור.

אהרון זיסו: סביב הסביבה החופית אנחנו נדרשים להבטיח מעבר חופשי לציבור, שזה בסדר, למעט במקומות שהחוק מחריג בגלל בטיחות ביטחון וכדומה, כמו בנמלים שזהו איזור תפעולי שיש שם מנופים מלגזות קונטיינרים, אנשים לא יכולים לעבור שם חופשי, לכן החוק מחריג אותם.

אהרון זיסו: באילת זה לא כמו בים התיכון.

אופיר פינס-פז: מה הבעיה באילת, הנמל או קצ"א.

אהרון זיסו: זה לא קצ"א, אלה שני מתחמים צמודים.

אופיר פינס-פז: בקצ"א לפי מיטב ידיעתי אין דברים סודיים.

אהרון זיסו: לא מדובר על סודי מדובר על בטיחות.

אהרון זיסו: למשל יש את המספנה באילת שזהו איזור שלא יכול להיות שתהיה בו מעבר של אנשים והסכימו על זה גם בוועדות, אבל לפי התכנית, איפה שהמספנה מופיע שטח שיט וקיט.

גדעון ברסלר: אני מבקש להדגים מים התיכון, חוף בת גלים בחיפה מופיע כ___ בעוד שבפועל מבחינת הציבור זה שטח חופשי פתוח לציבור, אנחנו לא רוצים שמצבים כאלה יקרו באילת, והדרך להסדיר את זה, זה בתכנית.

סיגלית ברקאי: אמרת שתכנית גוברת על ההחלטה אבל לפי פקודת התעבורה, נמל מוכרז על ידי שר התחבורה והכרזת נמל.

סיגלית ברקאי: כלומר ההחלטה היא מהפקודה.

אופיר פינס-פז: על פי סמכותו בחוק הפקודה.

סיגלית ברקאי: זה אומר שגבול ההחלטה הוא זה שמכריז על גבול הנמל לא מה שהיה בתכנית.

סיגלית ברקאי: יכול להיות שיש התנגשות ביניהם, זה אפשרי, אבל אם אנחנו הולכים על אפשרות של ההכרזה - - -

אופיר פינס-פז: השאלה מה אנחנו רוצים לעשות.

אהרון זיסו: יש מקומות שהפריע לי שבתכנית מופיע חוף רחצה בתוך תחום הנמל, ואמרנו בדיון פה שאין לנו בעיה עם זה כי זה איזור שהוא לא תפעולי, אבל יש מקומות שיש שם חריגה.

אופיר פינס-פז: אז מה עושים?

אהרון זיסו: יש מקומות שתכניות הפיתוח של הנמל מתנגשות עם מה שמופיע בתכנית כי מופיע חוף רחצה ובפועל אין חוף רחצה מוכרז, זה חוף שאינו מוכרז, ובתכנית הוא מופיע כחוף רחצה.

אופיר פינס-פז: אז יש פה ויכוח בתוך הממשלה.

אהרון זיסו: אני חושב שהבעיה היא לא סמנטית.

אהרון זיסו: אין פה דרישה שיהיה מעבר חופשי בתוך גבולות הנמל.

אהרון זיסו: מצד שני הדרישה שלהם שתהיה פקודת הנמלים, זה שטח מאד גדול, זה הרבה יותר גדול מהנמל עצמו, אבל אומרים שהתכנית יותר קטנה מהצב הקיים.

סיגלית ברקאי: התכנית לא תואמת את המצב הקיים היום.

אהרון זיסו: אבל גם הפקודה הרבה יותר גדולה.

אופיר פינס-פז: אולי נעשה את זה כך שאנחנו נקבע את הבסיס העקרוני שיהיו שטחי מעבר בנמל אבל שר התחבורה ושר לאיכות הסביבה יקבעו בתקנות איפה לא יהיה מעבר ציבורי כתוצאה מהסדרי בטיחות.

אהרון זיסו: זה אמור להיות הפוך.

אהרון זיסו: בעיקרון בתחום נמל אין מעבר אלא אם אפשרי, ואמרנו למשל בתחום של חוף הרחצה שכיום קיים לא מוכרז אין לנו בעיה.

אופיר פינס-פז: או להפך.

ניר פפאי: אני מרשות הטבע והגנים, אני חושב שהתכנון עצמו היום, הלכה למעשה, מתרחש בוועדות התכנון, יכול לפתור את כל הפלונטר הזה.

ניר פפאי: היום הנמל יבנה קבלה של תמ"א או אישורה שלך תמ"א, התמ"א כוללת בתוכה שטחים שמותר לעבור בהם ושטחים שאסור לעבור בהם.

ניר פפאי: ברגע שזה יקבל תוקף זה יתפור את כל הפלונטר הזה.

אופיר פינס-פז: אני מסכים אתך שברמת הביצוע בשטח שבאים לפתח אילו את הנמל, צריך לעבור ועדה מקומית וועדה מחוזית האחראיים לתכנון, אבל מה אתם אומרים על הרעיון שהצעתי או הרעיון ההפוך, שתיאסר תנועה בנמל למעט במקומות ששר להגנת הסביבה, בהסכמת שר התחבורה.

אופיר פינס-פז: ..

אופיר פינס-פז: הבעיה שאני יודע ששר התחבורה לא יסכים לכלום.

אופיר פינס-פז: ניסיתי להציע לשר התחבורה שאסור יהיה לשלוח אס.

אופיר פינס-פז: אמ.

אופיר פינס-פז: אס תוך כדי נהיגה ואתם טרפדתם את זה.

אהרון זיסו: אנחנו אמרנו שיש מקומות שאפשר להתיר מעבר אבל צריך לסמן אותם.

אהרון זיסו: היום בפועל, בהתאם למה שאמר המשרד לאיכות הסביבה, יש מקומות בנמל חיפה למשל, שההכרזה הרבה יותר גדולה מאשר בפועל, כמו למשל בחוף בת גלים, ואף אחד לא מגביל את המעבר, למרות שזה סומן.

אופיר פינס-פז: אני לא יכול שהחוק יגביל.

גדעון ברסלר: החוק קובע ברירת מחדל, החוף יהיה פתוח לכל אורכו, זו ברירת המחדל וזה המצב הבסיסי, הייתה הכרזה משפטית על שטחים נרחבים, לא יכול להיות שיהיה מצב שהוא לא משמש לפעילות והוא סגור בגדר וסגור לציבור, גם המשרד לאיכות הסביבה לא רוצה שאנשים יעברו חופשי בתוך הנמל.

גדעון ברסלר: לכן נראית לנו ההצעה שעומדת על שולחן הוועדה.

גדעון ברסלר: סיגלית ברקאי: היא לא תואמת את המצב היום, אתה יוצר מצב שמחר אנשים ייכנסו למספנה.

גדעון ברסלר: המספנה פועלת ללא תכנית?

סיגלית ברקאי: היא פועלת, היא קיימת בשטח.

אהרון זיסו: גם ריף הדולפינים שמוגדר כשיט, לא מוסדר והוא לא בחוף, בלי אישורי בנייה ובלי כלום, אבל עשיתם אותו חוף רחצה.

ורד קירו- זילברמן: אולי אפשר למצוא לבעיה שעולה פה תשובה בסעיף עצמו שמדבר על אזורים ומתקנים אחרים שקבע השר, ובכלל זה שאזור או מתקן שהכניסה והשימוש בו מוגבלים מטעמי ביטחון והגנה על ערכי טבע.

ורד קירו- זילברמן: אז אפשר לשלב את הנושא של המעבר החופשי למעט מה שמצוין.

סיגלית ברקאי: מה שאת עושה, את לוקחת את הכרזת נמל ואומרת שהיא לא שווה כלום כי יש משהו אחר שיגדיר מהו נמל.

אופיר פינס-פז: אף אחד לא אומר שזה לא שווה כלום, אבל הכרזת הנמל, עובדה שהיא לא הייתה סופו של דבר הדבר המכריע בתמ"א.

סיגלית ברקאי: אפשר לעשות התאמה של ההכרזה והתמ"א לפי מה שקורה באמת.

אופיר פינס-פז: יש נציגות לנמל אילת?

אופיר פינס-פז: מישהו רוצה להציע פתרון משפטי.

אופיר פינס-פז: משרד הפנים בבקשה.

אילנה שפרן: לפני שנציע את הפתרון אני רוצה להסביר שההכרזה של הנמל היא למעשה כל מקבץ אילת וזו הבעיה ממנה נבע כל הסעיף הזה.

אילנה שפרן: ברגע שיש הכרזה, אם אתה פועל לפי ההכרזה האפשרות לעבור באופן חופשי נתונה למשרד הפנים.

אילנה שפרן: תמ"א 13 קבעה שטח שהוא קטן יותר מהנמל היום אבל זו מגמת התכנון הרצויה לאילת לפי המועצה הארצית והממשלה.

אופיר פינס-פז: זה מה שאושר.

סיגלית ברקאי: אפשר לשנות את הכרזת נמל, אנחנו מוכנים לשנות את ההכרזה בהתאם אם צריך.

אופיר פינס-פז: אני רוצה לראות שפעם אחת תעשו דה-אימפריאליזם בעודי מכהן.

אופיר פינס-פז: שמשרד התחבורה יגיד זה שלי ואני מוותר על זה.

אופיר פינס-פז: על אס.

אופיר פינס-פז: אמ.

אופיר פינס-פז: אס אתם לא מוותרים.

ליאורה עופרי: אני מהלשכה המשפטית של המשרד להגנת הסביבה, יש לי הצעה שתיתן מענה גם למצב הקיים וגם למצב ברגע שתהיה התכנית, כי זו המהות.

ליאורה עופרי: בהגדרה נמל שיהיה כתוב: " וכן נמל אילת כמשמעותו בפקודה האמורה, ומלבד שמתבצעות בתחום חוף הים עבודות שגרתיות בפועל".

ניר פפאי: במעבר החופשי במקום הנמל "נמל" יהיה "השטחים התפעוליים" או ניסוח אחר של השטחים התפעוליים.

אופיר פינס-פז: אין מחלוקת שבמקום שבו הנמל מתפקד לא יהיה מעבר חופשי.

אופיר פינס-פז: אבל בגלל שהגדרת הנמל היא בלתי נגמרת זה לא יכול להיות שזה יכיל את המרומות האלה, אין ויכוח על החלק המעשי, רק תמצאו ניסוח למה שאמרתי.

אהרון זיסו: ההצגה שכל מפרץ אילת הוא נמל זה קצת מעוות, בים כן, כי זה אזור עגינה אבל אנחנו לא מדברים על הים, בים אין את הבעיה.

אהרון זיסו: אני מדבר על השטח החופי של הנמל, היכן שיש פעילות תפעולית, על זה אנחנו מדברים אבל יש בעיה שהתכנית צבעה שטחים של קיט ושיט למשל כשטחים תפעוליים ולכן יש לנו בעיה, נתתי כדוגמא את המספנה באילת שלפי התכנית זה מופיע כקיט ושיט למרות שזה שטח תפעולי.

אהרון זיסו: התכנית באה אחרי המספנה וצבעה את זה, לא בשיתוף אתנו.

אהרון זיסו: אם מחר יצביעו נגד ויבטלו את הנמל ויבנו עליו קזינו?

אופיר פינס-פז: אני רוצה להציע ללכת לפי הנוסח שכתוב פה, אני חושב שהוא נוסח הולם, נוסח נכון, אני מניח שהקדישו זמן לתכנית של התמ"א, פי מאה יותר שעות שאנחנו נוכל להקדיש לזה, וישבו על זה כל משרדי הממשלה.

אופיר פינס-פז: אז יש לכם ויכוח אם המספנה פעם תהיה חוף מוכרז - - -

אהרון זיסו: החוף קיים כבר, מצויר חוף בתוך הנמל ואין לנו בעיה למרות שהוא לא מוכרז.

אופיר פינס-פז: אין ויכוח שבמקומות שהנמל עובד לא תהיה כניסה.

אופיר פינס-פז: משרד המשפטים, ירדת משתי ההסתייגויות שלך להערב?

אופיר פינס-פז: אתם מלינים את החוק.

רוני טלמור: המצב השתנה לגמרי.

אופיר פינס-פז: אתה נותן לי תחושה טובה.

אופיר פינס-פז: ..

רוני טלמור: אני רוצה להציע הצעת פשרה שמתבססת על ההצעה של ורד ולהוסיף בסעיף קטן (ב) "אזורים ומתקנים אחרים שקבע השר", שיהיה "לעניין מפרץ אילת, שקבע שר התחבורה בהסכמה עם המשרד להגנת הסביבה", ושיהיה ברור שזה נוכח תפעול של הנמל, ההגדרה תהיה מצומצמת יחסית לפי הגדרת התכנית ואז יוכל שר התחבורה בהסכמת שר להגנת הסביבה להוסיף עוד.

אופיר פינס-פז: מקובל עלי.

אופיר פינס-פז: אנחנו נקבע את זה על פי התכנית הממשלתית ונאפשר לשר התחבורה להוסיף שטחים ששם לא יהיה מעבר חופשי בהסכמת השר להגנת הסביבה.

אופיר פינס-פז: אם הוא צודק אז הוא צודק.

אופיר פינס-פז: השר להגנת הסביבה יכול להגיד לך שהוא נוטה להסכים ולשתף פעולה, הראיתי להם עכשיו את התקנות לזיהום אוויר, המשרד להגנת הסביבה בסוף יתקפל בפני משרד התחבורה, הרי אין ויכוח בין אנשי המקצוע שבכל מקום שיש נמל מתפקד לא יהיה מעבר.

אופיר פינס-פז: אם שר התחבורה יבוא לשר להגנת הסביבה ויראה שצריך, אז שיוסיף.

אופיר פינס-פז: אני פוטר אתכם מלעבור את ועדת הפנים.

אופיר פינס-פז: אם היה ויכוח אז הייתי נכנס לזה אבל אין ויכוח בין המשרדים שאיפה שיש נמל לא יהיה מעבר ואיפה שאין נמל בפועל אפשר יהיה לעבור, אז נראה לי סביר מה שורד אמרה על בסיס התכנית, פלוס אופציה לשר התחבורה להוסיף שטחים שהם לא בתכנית אבל שיש בהם הסכמה מצדו של השר להגנת הסביבה.

ורד קירו- זילברמן: יש עוד סייג בסעיף שאין באמור בסעיפים לא הקמת מכשור, גדר או מעצור החוסם את המעבר...

ורד קירו- זילברמן: זה סעיף שמלא בסייגים, היכולת של השר לעצור את המעבר פה זו לא הבעיה.

אופיר פינס-פז: משרד התחבורה אתם חייבים להבין שאתם חלק מהממשלה, התמ"א היא יציר ממשלתי.

סיגלית ברקאי: כולנו דואגים לבטיחות האנשים.

כרמית יוליס: אנחנו הוצאנו את סעיף 5(ב) לא צריך פה את הצו.

כרמית יוליס: אם יש היתר ואתם רוצים להקים מכשול או גדר או מעצור אחר שחוסם מעבר וזה בהתאם להיתר אז אין בעיה.

אופיר פינס-פז: אנחנו נקריא את הסעיף בתוספת הסיפה שהציעה ורד עם משרד המשפטים, ונצביע על זה.

ורד קירו- זילברמן: נוסיף לסעיף 9 לחוק העיקרי, זה יהיה תיקון סעיף 5(ג)9 לחוק שמירת סביבה חופית, בסופו יבוא: "ולעניין נמל אילת שטחים ששר התחבורה בהסכמה עם השר להגנת הסביבה קבע בצו שלא יהיה בהם מעבר חופשי".

אופיר פינס-פז: אני רוצה להוסיף סעיף שכל מה שאנחנו עושים על נמל אילת נעשה גם על הכינרת וים המלח, האם זה אפשרי מבחינת

אופיר פינס-פז: כם לצרף עכשיו, אני יודע שזה נושא חדש אבל אם יש הסכמה ממשלתית אני לא רואה בעיה.

אופיר פינס-פז: אני חושב שהעיקרון נכון לכל המקומות, הרי זה לא שאין בניה על החוף זה על פי הפרוצדורה שהקמנו, אגב, הפרוצדורה מתפקדת?

אילנה שפרן: מאד מתפקדת.

אופיר פינס-פז: אז למה אילת כן ולא ים המלח והכינרת, אני יכול להציע הצעת חוק אבל אם זה מוסכם אז למה?

אופיר פינס-פז: הנוסח יתאם.

אילנה שפרן: זה לא הנוסח, יש הבדלים גם בעניין המשפטי בין מה זה ים ומה זה ימה לכן אני צריכה לבדוק משפטית את הנושאים האלה.

אילנה שפרן: בעניין המהותי ים המלח הוא בעייתי בגלל הנסיגה ויש בעיה לקבוע מה זה קו החוף, בייחוד שבימים אלה עושים תכנית מתאר ארצית לים המלח.

אילנה שפרן: בכינרת אני חושבת שיש נחיצות מאד גדולה, אבל זה נושא אחר ואי אפשר להכניס את זה כמשפט נוסף במסגרת החוק הזה, זה דורש הרבה הכנת רקע, בדיקות והבנה של מה זה אזור סביבה חופית בכינרת שהוא שונה לחלוטין מימים אחרים.

אהרון זיסו: הערת אגב, הכינרת לפי התקנות כולה מוכרזת כנמל טבריה.

אהרון זיסו: כממונה על נמל טבריה אני אומר שאין בעיה של מעבר חופשי לציבור כי אין בעיית בטיחות למעט מקום אחד, המקום שבו נמצאת המספנה בכינרת.

דב חנין: אני מבקש שיירשם שמשרד התחבורה גם לא יתנגד למעבר חופשי בכנסת שמוגדרת כחלק מירושלים...

ברוך פרצמן: האם אפשר לשנות את השם ים סוף למפרץ אילת, גם מפות של מדינת ישראל רשום מפרץ אילת ולא ים סוף.

ורד קירו- זילברמן: אני אבדוק את זה.

דפנה ישראלי: היועצת המשפטית של עיריית אילת.

דפנה ישראלי: יש לי הסתייגות כללית, אולי זכור לכם שבישיבה הקודמת לא התנגדנו לחוק רק סברנו שצריך להתאים אותו באופן ספציפי למפרץ אילת, כמו שעשו בתמ"א, כמו שמצאו להפריד בין חופי הים התיכון לחופי מפרץ אילת, סברנו שראוי לעשות את זה גם בחוק הזה.

דפנה ישראלי: למעשה, שמאי אסיף היה אמור לרכז את עבודת אנשי המקצוע ולבצע את ההתאמות הנדרשות.

דפנה ישראלי: לי לא ידוע שום דבר כזה, אני רואה את התיקון והוא לא עולה בקנה אחד משום שלהכניס את המילים "ו/או ים סוף" זה לא להתאים.

דפנה ישראלי: צריך שההגדרות יהיו שונות, יש תכניות בתוך הים, יש מספר בעיות שאילת היא ייחודית בהם וצריך לתת עליהם את הדעת.

משה גפני: מה זאת אומרת תכניות בתוך הים?

משה גפני: כלובי דגים?

דפנה ישראלי: לא כלובי דגים, תבניות כמו כפר צוללים ופרויקטים מהסוג הזה.

אופיר פינס-פז: מה אומר משרד הפנים?

אילנה שפרן: בחנו מה הנושא, בחנו את הסביבה החופית אם היא שונה ואם בהגדרות שלה כפי שמופיעות בחוק יש שוני בין הים התיכון לסביבה החופית.

אילנה שפרן: יש שינויים, ויש שינויים מהותיים אבל מצאנו בסופו של דבר שאם נשתמש בהגדרות הקיימות בחוק הדבר יהיה טוב יותר מאשר אם נתחיל לעשות התאמות שהן התאמות קטנות למשל שקו החוף לא יהיה 0.75 אלא 0.90.

אילנה שפרן: התוצאות לגבי מהי הסביבה החופית לא משמעותיות ולכן כדאי להישאר בהגדרה אחת שנכונה לכולם.

אופיר פינס-פז: השאלה היא שאלת המעשה שכשהם יבואו לוועדה האם יגידו להם שיש פה חוק ולא יכולים לקחת בחשבון את כל מה שהם אומרים.

אילנה שפרן: הוועדה יכולה לקחת בחשבון הכול וזה מה שהיא עושה.

אופיר פינס-פז: מבחינה מעשית אין בעיה לעיריית אילת לקדם תכניות במסגרת הוועדה.

אילנה שפרן: כמה שזה מתאים לחוק הסביבה החופית.

אופיר פינס-פז: זאת אומרת שזה לא מה שמפריע להם.

אילנה שפרן: אין פה משהו שמפריע לעיריית אילת לקדם תכניות ובלבד שהתכניות האלה מתאימות לחוק, והתפקיד של הוועדה היא לבחון את ההתאמה הזו.

דפנה ישראלי: אני רוצה להבטיח לגבי תכניות שנמצאות בצנרת, שהוראות המעבר יבטיחו שלתכניות אלה החוק יענה ויאפשר את סימן המהיר וייצור מנגנון שיבטיח, כיוון שאנחנו עיר תיירות ופרויקטים שנתקעים יכולים ליצור מצוקה קשה מבחינת יזמים שיבואו וירצו להשקיע בעיר הזו, מעבר לזה שיש לנו תחרות קשה מאד מירדן ומצרים במובן הזה.

אופיר פינס-פז: אנחנו היינו במסגרת ועדת הפנים בעקבה, עקבה לא בונה על החוף.

אופיר פינס-פז: המלון מרוחק מהחוף, יש מעטפת כביש סביב החוף ואתה יורד אליו.

אופיר פינס-פז: בארץ יש מלון על החוף.

דפנה ישראלי: זו הבעיה שבאילת כבר הכול בנוי, למעשה באילת כל קו החוף בנוי כבר.

אופיר פינס-פז: מה קורה עם הביוב?

דפנה ישראלי: ידעתי שתשאל את השאלה הזו...

דפנה ישראלי: אני יכולה רק להצטער צער רב יחד עם ראש העירייה שקרה מה שקרה, נתחיל מזה שמשנת 2004 לא הייתה הזרמת ביוב לים, התשתיות שופרו ויש תאגיד מים וביוב.

דפנה ישראלי: הנזילה הייתה דווקא מצינור חדש שהוא רק בן 4, זה משהו שלא אמור לקרות ואנחנו בודקים אם יש רשלנות של היצרן או המתקין וזה כבר עניין של אחריות.

דפנה ישראלי: יתרה מזו, הכמות הייתה יחסית מזערית.

משה גפני: מי נתן את ההוראה לא להיכנס למים?

דפנה ישראלי: משרד הפנים בהסתמך על הדברים של משרד הבריאות, לאחר שעשו את הדגימות מתברר שלא הייתה סיבה אמיתית לסגור, אבל גם זה לא צריך לקרות.

רוני טלמור: הערה ניסוחית יותר לעניין קו החוף לפי הנוסח שהיה לגבי ים תיכון, קו החוף צריך להיות מוכרז על פי מודל ויש תקופת זמן לקביעת מהו בדיוק קו החוף.

רוני טלמור: בתוספת כאן לגבי ים סוף, אין קביעה של תקופת זמן ואני מציע להוסיף את קביעת הזמן הזו, זה לא צריך להיות שנה אפשר שזה יהיה פחות.

ברוך פרצמן: מי שביצע את העבודה לים התיכון זה המרכז למיפוי ישראל ובדיונים שהיו קבעו לעשות גם את מפרץ אילת, עד חצי שנה מבחינתנו אפשר לגמור את העבודה, אולי גם פחות, זה תוקצב בזמנו על ידי שלושה גופים.

אילנה שפרן: אז להבהיר שעד לחצי שנה הזו יהיו אותם כללים כמו שנהגו בים התיכון של מודל מוסמך לפי הנחיות.

סיגלית ברקאי: יש לי שאלה, לפי מה מסומן שטח בסיס חיל הים.

אילנה שפרן: מעגנה עירונית.

דב חנין: כדי להרגיע את נציגי משרד התחבורה, אתם מתמקדים בהגדרת נמל, אבל הסעיף המרכזי של החוק מתייחס אליו בעניין מעבר חופשי הוא סעיף 5 וסעיף 5 כולל שורה של מתקנים, לא רק נמל, בין היתר הוא כולל גם מתקן ביטחוני, כל מתקן ביטחוני בלי צו ובלי כלום באופן אוטומטי לא פתוח לציבור.

דב חנין: לכן אין סיבה לחשש יש מערכת שלימה...

אופיר פינס-פז: נרגעת?

סיגלית ברקאי: אני לא רוצה שמחר תהיה תאונה ויאשימו אותנו ומשרד התחבורה יהיה הראשון שיתבעו.

אופיר פינס-פז: התשובות מניחות את דעתך?

סיגלית ברקאי: כן.

אופיר פינס-פז: אני מתכבד להעלות את הצעת החוק להצבעה להכנה לקריאה שנייה ושלישית.

אופיר פינס-פז: מי בעד?

אופיר פינס-פז: הצבעה בעד: 3 נגד:

אופיר פינס-פז: אין נמנעים:

אופיר פינס-פז: אין הצעת החוק עברה להכנה לקריאה שנייה ושלישית.

אופיר פינס-פז: אני אבקש מהיועצת המשפטית של הוועדה להכין הצעת חוק לגבי הכינרת וים המלח ונקדם אותה, יהיה לכם מספיק זמן להיערך לזה.

אופיר פינס-פז: תודה רבה לכולם הישיבה נעולה.